---
# System prepended metadata

title: Viikko 46
tags: [SCRUM-projekti]

---

# Viikko 46

Maanantaina aloitettiin daily scrumien pitäminen joita on tarkoitus pitää joka arkipäivä. Minäkin olin niissä mukana pääasiassa kuuntelemassa ja kommentoin tarvittaessa etenkin alkuviikosta kun tekemäni taskit vaativat hieman tarkennusta. Näissä pikapalvereissa onkin tullut hyvin esille missä kohdissa on viilattavaa jatkoa ajatellen jotta saisin ne kirjoitettua tarkemmin jatkossa.

Alkuviikon käytin muuten ekan sprintin lisätöiden suunnitteluun sillä havaitsimme heti sen alkuun että tekemistä on liian vähän. Sainkin mielestäni tehtyä sopivan kokoisen lisä backlog itemin tiimille jolla saamme kasaan projektille sellaisen pohjan josta ensimmäisessä toimeksiantaja palaverissa oli puhe.
Tätä varten pidin tiimille uuden suunnittelupalaverin keskiviikkona edellisten taskien loputtua tarkoituksena saada lisätyöt käyntiin jo torstaina.

Viikon alkupuolella myös olin yhteyksissä Ryhmän P2 tuoteomistajaan, jonka kanssa päädyimme kuitenkin siihen, että tulemme pitämään demotilaisuudet sittenkin erikseen toimeksiantajille, sillä sprinttien aikataulutuksemme on niin erilainen, ja on helpompaa löytää sopivat palaveri ajat kun on vähemmän osapuolia huomioonotettavana.
Minä en vain meinannut saada sovittua meidän oman ryhmämme demoa toimeksiantajien kanssa, sillä he ovat niin epäaktiivia vastaamaan viesteihin, mutta sain lopulta loppuviikosta heidät kiinni ja saatiin sovittua palaveriaika kuten aiemmin olin suunnitellut ja sprintin päättymisen ajoittanut.

Hieman on ollut siis sekava viikko mutta varmasti tästä viikosta saa paljon oppeja seuraavaan sprinttiin, kun on jo pientä hahmotusta realistisesta työmäärästä jonka tiimilleni voi asettaa.
Lisäksi kuulin P2 tuoteomistajalta että toimeksiantajalla on paljon uusia ideoita projektiin joten varmasti seuraavaan sprinttiin saan tiimille luotua paljon paremman kokonaiskuvan tulevasta pelistä, sekä saadaan paljon uutta sisältöä tehtäväksi tiimille jotta saadaan jokainen heistä kunnolla aktivoitua kehitystyöhön.

![](https://i.imgur.com/5NzoeCJ.png)

###### tags: `SCRUM-projekti`